૧૯૪૩માં લખાયેલું આ પુસ્તક ઘણી પરિશ્રમ પછી સૌ ગુજરાતી શિવભક્તોને ૨૦૦૯માં પવિત્ર શિવરાતના દિવસે સુલભ બન્યું હતું. અંગ્રેજી અને હિન્દીમાં અપ્રાપ્ય બનેલા આ શિવલાભ માટે મીડિયા સોસાયટીની હિમાલય ગ્રંથમાળાના માધ્યમરૂપ બની એ પણ આનંદની વાત છે. શ્રીકૈલાસ-માનસતીરવીસી સ્વામી પ્રણવાનંદજી લિખિત આ પુસ્તકને ગુજરાતીમાં લાવવાનું નિમિત્ત બનનારા સૌ કોઇ અભિનંદનને પાત્ર છે. ગુજરાતમાં ભગવાન સદાશિવના પ્રખ્યાત દ્વાદશ જ્યોર્તિલિંગોમાંનું સર્વપ્રથમ જ્યોર્તિલિંગ સોમનાથ મહાદેવ આવેલું છે. અને આમ પણ ગુજરાત શૈવમાર્ગી રહ્યું છે. શિવભક્તના અનેકમાર્ગો પણ અહીં પ્રચલિત રહ્યાં છે. એ સંદર્ભમાં મૂકીને જોઇએ તો પણ ગુજરાતી ભાષામાં કદાચ કૈલાસ-માનસ વિશેના આવા સંપૂર્ણ ગ્રંથ નહીં, સંદર્ભગ્રંથને લાવીને મીડિયા સોસાયટીએ પણ પોતાનો સામાજિક ધર્મ સુપેરે નીભાવ્યો છે.